་ཁྲག །བོང་
133

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ང་དཀར་པོ་ཆ་མཉམ་སྟེ། །ཉིན་རེ་བྱུག་ཅིང་ཉི་མར་བསྲོ། །རྩར་རྩར་
འཛེར་ཞིང་རྩ་འཆག་འགྱུར། །སླར་ཡང་བྱུག་སྟེ་ཟླ་གཅིག་ཏུ། །གྲིབ་མར་
བཞག་ཅིང་དྲོ་གོང་དུ། །གངས་ཆུར་ལན་རེ་གཞུག་པར་བྱ། །ཨུཏྤལ་འདབ་
དྲུག་དེ་ལྟར་བཞེད། །རལ་གྲི་ལ་ངར་བཏང་ཐབས་ཨུ་རྒྱན་པས་བསྒྱུར་བའོ། །
མི་ལ་གསང་ལ་རང་གིས་སྤྱོད། །ཅེས་སོ། །ཡང༌། གཅོད་བྱེད་ཀྱི་ལྕགས་
ལ་ངར་བཏང་ཐབས་ལྔ་སྟེ། ཤིང་ལ་བརྡེག་པའི་ལྕགས་སྟྭ་རེ་དང་གྲི་སོག་
ལེ་སོགས་ལ་ཚྭ་དང་མར་བྱུག དེ་ནས་གཙོད་ཁྲག་རྒྱ་ཚྭ་གཉིས་སྦྱར་ལ་བྱུག
ཡང་རྭ་གཞོབ་བསྣུར་ལ་བྱུག དེ་ནས་བསྲེག་ལ་གངས་ཆུར་གཞུག ཡང་
གཅོད་བྱེད་ཀྱི་གཟོང་སོགས་ལ། དང་པོར་མར་ནག་དང་ཉ་ཚིལ་བྱུག་ནས་
མེ་ལ་བསྲོ། དེ་ནས་ཙནྡན་དང་རྭ་གཞོབ་རྒྱ་ཚྭ་ཉ་ཁྲག་གཙོད་ཁྲག་བོང་བ་
དཀར་པོ་དྲུག་ཞིབ་བཏགས་བྱུག་ལ་བསྲེག་ནས། ར་དཀར་དང་བོང་ང་དཀར་
པོའི་ཆུར་བསྐྱུར་བས་ལྕགས་ལ་བཙའ་དམར་ལྷང་གིས་ཆགས་པའོ། །ཡང་
གོང་གི་རྫས་དྲུག་སྦྱོང་བའི་ཆུ་ནང་བཅུག་ནས་གྲིབ་མ་ལ་ཟླ་གཅིག་བར་དུ་
བཞག དྲོ་གོང་གངས་ཆུ་ལ་གཞུག དེས་ལྕགས་དཀར་ལྟར་དཀར་ལམ་
པར་འགྱུར། དེ་ལྟར་ངར་ལེགས་པར་བཏང་བའི་ལྕགས་བྱེའུའི་དང་སྒྲོ་ཙམ་
གྱིས། ལྕགས་ལག་ངར་ཙམ་ཆོད། གང་ལ་བརྒྱབས་ཀྱང་ཐོགས་པ་མེད་དོ། །
རྡོ་ལ་བསྲེག་པའི་ལྕགས་ལ། རྒྱ་ཚྭ་ཟེ་ཚྭ་ཝ་ཚྭ་ཁ་རུ་ཚྭ་མཚུར་ནག་རྭ་གཞོབ་
སྲམ་གྱི་ཁྲག་རྣམས་ཆུ་དང་སྦྱར་ནས་ལྕགས་ལ་བྱུག་པ་བསྲེག་ནས་གངས་
134

བཟོ་གནས་ཉེར་མཁོའི་ཟ་མ་ཏོག
57
ཆུར་གཞུག་པས་རྡོ་ཐུབ་བོ། །རལ་གྲི་དང་གྲི་ཆུང་སོགས་ཤ་ལ་བརྡེག་པའི་
ལྕགས་ལ། དུར་བྱེད། ར་དུག་པ། རེ་ལྕགས་པ། ཟངས་རྩི་བ། དབྱི་མོང༌།
ཁུར་མང་དང་དྲུག་པོ་དེའི་ཕྱེ་མའི་འདག་པ་དང༌། རྒྱ་ཚྭ་གཙོད་ཁྲག་གཉིས་
ཆུ་ལ་བསྒྱུར་བས་བསྐུས་ནས་གྲང་སར་གྲིབ་མ་ལ་ཟླ་གཅིག་བཞག དེ་ནས་
རྒྱ་ཚྭ་གཙོད་ཁྲག་དྲི་མ་མིའི་ལུས་དྲེག་འདྲ། རྭ་གཞོབ་བཞི་བསྒྱུར་ལ་བསྐུ་ཞིང་
མེར་བསྲེག་ནས་ཆུ་གྲང་དུ་བསྒྱུར། དེ་ནས་གོང་གི་རྫས་བརྒྱད་པོའི་རི་མོ་
བྱ༑ དེ་ནས་གྲང་དུ་གཞུག ཡང་ལུགས་གཅིག་ལ་ཤིང་ལ་བརྡེག་སྤྱད་ལ་
དང་པོ། ལྕགས་ཚོས་པར་བསྲེག་པ་དེ་ལ་སྤྲ་བའི་ངར་བཏང་གོང་ལྟར་རམ་པའི་
རེད་དཔྱད། ནས་ཚ་ལ་དང་སྦྲང་དང་ཆང་གསུམ་སྦྱར་བས་བྱུག་པས་ཁ་མི་ལྡོག
དེ་ནས་རྣོ་བའི་ངར་བཏང་བའི་སླད་དུ། རྒྱ་ཚྭ་ཟེ་ཚྭ་གི་ཝཾ་རྣམས་ཞིབ་བཏགས་
པའི་ཆུ་བཏབ་པས་རྣོ་བར་འགྱུར། ལྕགས་གཅོད་བྱེད་ཡིན་ན་སྲ་བའི་ངར་
ལ་མར་ནག་དང་ཉ་ཚིལ་ཉི་མ་ལ་བསྲོས་ཏེ་བྱུག དེ་ནས་ཙནྡན། རྭ་གཞོབ།
རྒྱ་ཚྭ། ཉ་ཁྲག གཙོད་ཁྲག ཕ་ཝང་ལོང་བུ་དཀར་པོ་རྣམས་ཞིབ་བཏགས་
བྱུག དེ་ནས་ཉི་མ་ལ་བསྲོས་ཚིར་འོད་དམ་རྡུལ་དཔྱད། གྱིས་འོང་ཞིང་བཙའ་
ཆགས་པ་དང༌། གོང་གི་རྫས་རྣམས་ཡམ་གཅིག་བྱུག་ནས་བསྲེགས་ཏེ་ཆུ་
ལ་བསྐྱུར། དེས་ལྕགས་དཀར་ཟངས་ཀྱིས་འོང༌། གང་ལ་བརྒྱབ་ཀྱང་ཕིག
གལ་ཏེ་སེམས་ཅན་ལ་ཕོག་ན་ངར་ཡལ་ལོ། །རྡོ་ལ་བརྒྱབ་པའི་ལྕགས་ལ་
ཤུག་པའི་ཐང་ཆུ་དང༌། སྐྱ་གའི་ཁྲག་བྱུག་ནས་ཉི་མར་བསྲེག དེ་ནས་ཚ་ལ་
135

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
བུལ་ཏོག རྒྱ་ཚྭ། སྙན་གྱི་ཁྲག་སྦྱར་ལ་བྱུག་སྟེ་ངར་བཏང་བས། དབལ་ཚ་
བར་འགྱུར་རོ། །རྡོ་ཕ་ཝང་ཡང་འཇོམས་ནུས་སོ། །ཤ་ལ་བརྡེག་སྤྱད་ལ།
གཞན་མ་གོང་འདྲ།
ངར་མི་འཆི་བའི་ཐབས་སུ་འུག་པའི་སྒོ་ང་གོང་གི་རྫས་
ནང་བཏང་ངོ་། །མེ་ལྕགས་ཀྱི་ངར་ལ། སྨན་ལྒ། བརླའི་དྲེག་པ། གནའ་
བའི་སྤུ་གཞོབ་བྱུག་ལ་རས་བལ་གྱིས་དྲིལ་ནས་བསྲེག་སྟེ་ཆུ་གྲང་ལ་གཞུག་
གནའ་བ་མེད་ན་ར་ཡི་རྭ་ལ་བྱ། དེ་ལྟར་མཚོན་ཆའི་ངར་རྣམ་པ་ལྔ་བཏང་
ཐབས་བཤད་དོ། །
ལག་བཟོའི་རིགས་རྣམས་ལ་དངོས་པོ་གང་བྱ་བ་དེའི་ཆ་ཚད་ཤེས་པ་གལ་ཆེ་
བས། རྒྱལ་བའི་སྐུ་གཟུགས་ཚད་ནི་སྡོམ་འབྱུང་དང་། དུས་འཁོར་སོགས་རྒྱུད་
ལས་གསུངས་པ་དང་། ཤཱ་རིའི་བུ་སོགས་ཀྱིས་བཤད་པ་ལྟར་སྐུའི་ཐིག་རྩ། ཡི་
གེའི་ཐིག་རྩ།མཆོད་རྟེན་བརྒྱད་ཀྱི་ཐིག་རྩ། གཞལ་ཡས་ཁང་བྲིས་པ་དང་བློས་
བསླང་གི་ཐིག་སོགས་གཞན་ན་གསལ་ཞིང་རྒྱས། ཕྱག་མཚན་རྡོ་རྗེ་དང་དྲིལ་
བུ་ལ། རྒྱུད་སྤྱི་ལས་གསུངས་པའི་དྲིལ་བུ་དང༌། དུས་འཁོར་རྒྱུད་ལས་དྲིལ་བུ་
ཞལ་བཞི་མ་གསུངས། དེ་སོགས་ཕྱག་མཚན་གྱི་རིགས་ཀྱི་ཆ་ཚད་དང་དབྱིབས་
རྣམས་གཞན་དུ་གསལ། བྱ་བཏུས་སུ་ཡོད་ཚུལ་བཤད། གོས་ཀྱི་ཚད་ལ། གོས་
ཀྱི་སྲིད་དུ་རང་མཐོ་བདུན་ཚད་ཡིན་དཀྱིལ་མཐོ་ཡིན། ཐུང་ན་ཕྱེད་བདུན། རིང་
ན་དེ་ལས་མཐོ་ཕྱེད་དམ་གང་གི་རིང་དགོས་ན་དེ་ལྟར་བྱ། སྲིད་ལ་ཆ་ཇི་ཡོད་
རྒྱབ་ཀྱི་མཐའ་ཆ་དེ་དང་མཉམ། དེ་སྟེང་སྔོན་མཐུ་སྟེང་མ་མཐོ་དྲུག ནང་མ་ལྔ་
136

བཟོ་གནས་ཉེར་མཁོའི་ཟ་མ་ཏོག
ད༽
ཙམ་ཡིན་ཞེས་བཟོ་མཁས་པ་དག་ཟེར། ཕུ་རུང་སྲིད་ཆའི་ཕྱེད་ཆ་ཡིན། ༧འགག་
རིང་རྩག་འགག་གི་རྒྱབ་ཞེང་མཐོ་དོའམ་ཕྱེད་གསུམ་ཙམ། སྨད་སྦོམ་སྟོད་
ཕྲ་ན་ལེགས།༧ གཟན་ཛར་རམ་སྲིད་དུ་མཐོ་དྲུག་བདེ་ཚད། དེ་ལས་ཅུང་
ཐུང་བའང་ཡོད། ཆས་གཟན་མཐོ་བདུན་སོགས་ཅུང་རིང་བྱེད། སྣམ་ཕྲུག་
ཞང་བཅོ་བརྒྱད་ཚད་དཀྱུས་མ་ཡིན། ཕལ་ཆེར་བཅུ་བདུན་རེ་བྱ་འདུག ཕྲུག་
ཞེང་མཐོ་རེ་དང་སོར་གསུམ་ཙམ་གྱི་ལྟག་འོག་ཡིན་འདུག ཤམ་ཐབས་སྲིད་དུ་
མཐོ་ཕྱེད་ལྔ་བདེ་ཚད། བཞི་རེ་ཅུང་ཐུང་། ཆས་ཤམ་རྣམས་ལྟེབ་རྒྱུ་སོགས་རིང་
བའང་བྱེད་ཟེར། ཕལ་བའི་གོས་ཀྱི་ཚད་ནི་ཆེ་འབྲིང་ཆུང་བའི་ཆ་ཚད་དང་རྣམ་
པ་སྣ་ཚོགས་ཡུལ་སོ་སོའི་ལུགས་ལས་གསལ། ཁང་པའི་རྣམ་པ་ལ་གསལ་བ།
སྤྱོད་ལམ་བདེ་བ་སོགས་ཀྱི་ཁྱད་པར་དང་། ཁང་བཟོ་ཡོད་ཚུལ་རང་ཐིག་བརྒྱད་
ཙམ། འཕྲོས་ཁུ་བརྐུ་བ་སོགས་ཞར་བྱུང་ལྟར་འཛུད།
ངོ་མཚར་འཕྲུལ་བཟོའི་སྐོར་ལ། ཐབས་ཤེས་པས་སྦྱར་བའི་འཁྲུལ་འཁོར་
གྱི་རིགས་རྣམ་པ་སྣ་ཚོགས་ཡོད་པ་ནི། རྒྱུ་སྣ་ཚོགས་ལས་སྐྱེས་པ་བུད་མེད་
ཀྱི་གཟུགས་འགྲོ་བ་སོགས་བྱེད་པ། ནམ་མཁར་ཤིང་གི་བྱ་ལ་བརྟེན་ཏེ་འཕུར་
ནས་འགྲོ་ལྡོག་བྱེད་པ། ཐང་ལ་མེ་ཡི་འཁྲུལ་འཁོར་གྱིས་མགྱོགས་པར་བགྲོད་
པ༑ ཆུ་ལ་རྦ་ཀློང་སོགས་ལས་བཟློག་སྟེ་ཅི་འདོད་དུ་འགྲོ་བ་སྔར་ཡང་བྱུང༌།
རྒྱུད་རྣམས་སུའང་འཁྲུལ་འཁོར་དང་མིག་འཕྲུལ་ཉེར་མཁོ་ཅི་རིགས་གསུངས།
གཏེར་མ་སོགས་མན་ངག་གི་ཡིག་ཆ་རྣམས་སུའང་དགོས་དབང་གིས་ཅི་རིགས་
137

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
སྣང༌། ད་ལྟ་ཡང་ཕྱི་གླིང་བ་དག་གིས་བྱས་པའི་འཁྲུལ་འཁོར་སྣ་ཚོགས་ཡོད།
དེ་ལྟར་འཁྲུལ་འཁོར་དེ་དག་གསང་ཐག་གི་གནད་སོགས་ལས་ཆུ་ཚོད་འཁོར་
ལོ༑ མཚོན་ཆའི་འཁྲུལ་འཁོར། སྒྱོག་གི་རིགས་སྣ་ཚོགས་སོགས་བརྗོད་
དུ་མི་ལངས་པ་དག་གི་ཡུལ་སོ་སོའི་བཟོ་བོ་དག་གི་ལག་སྲོལ་མཐོང་གོམས་
ཀྱིས་བྱེད་དོ། །རྫས་ཀྱི་རྟེན་འབྲེལ་ལས་མིག་འཕྲུལ་དང༌། དངོས་པོ་གཞན་
དུ་བསྒྱུར་བ་སོགས་རྣམ་པ་སྣ་ཚོགས་ཀྱི་འཕྲུལ་ཐབས་ཡོད་པ་ནི་གྲངས་ཀྱིས་
ཚད་བཟུང་མེད་དོ། །སངས་རྒྱས་ཀྱི་གསུང་རབ་ལས་ནི་བཟོ་སོགས་གཙོ་
བོར་མ་གསུངས་ཏེ། དོན་ཆེ་བ་ཐར་པ་དང་ཐམས་ཅད་མཁྱེན་པའི་ལམ་གཙོ་
བོར་སྟོན་པའི་ནང་རིག་པ་ཉིད་རྒྱ་ཆེར་བསྟན་པ་མཛད་དེ། རིག་གནས་
གཞན་པ་དག་གཞན་དུ་ཡོད་ཅིང་ཐར་པ་དོན་གཉེར་ལ་མཁོ་ཞིང་ནན་ཏན་
བྱ་རྒྱུའི་གཙོ་བོ་མ་ཡིན་པའི་ཕྱིར་རོ། །དེ་དག་གི་མཚོན་བྱེད་ཙམ་བཀོད་པ།
མེ་རྫས་ནི་བྱ་མོ་ནག་མོའི་སྒོ་ངའི་ནང་ཆུ་དཀར་པོ། ཛི་ཧྭ་བྷི་ཊ། ས་བཅུད་
སེར་པོ་རྣམས་མར་ནག་ཏུ་བཙོས་པ་དེ་ལ་ཆུ་ནམ་འཐོར་ཞུགས་མཆེད་དོ། །
རེ་ལྕགས་སམ༌ཀྱི་ལྕེ་དཀར་པོ་ཆུ་ནང་གཙང་བཀྲུས་བྱས། སྐམ་ནས་ཕྱེ་
བཏགས་མར་ཞུན་གྱིས་སྦྲུས་ཏེ་དཔལ་བཤོས་བྱས་ལ་ཁྲག་བྱུག དེ་ལ་དཔལ་
འབར་བཙུགས་ནས་མེ་སྤར་བས། མེ་དེ་རྩ་བར་ཐུག་ནས་གཏོར་མ་ལ་རེག་
པ་ན་མེ་འབར་བར་འགྱུར་རོ། །ཤིང་རུལ་ཕྱེ་མ་མར་གྱིས་བརྫིས་པའི་གཏོར་
མ་ཡང་དེ་བཞིན་ནོ། །མུ་ཟི་རས་སྤོས་དཀར་ལ་ཆ་རྣམས་ཞིབ་བཏགས་སླ་
138

བཟོ་གནས་ཉེར་མཁོའི་ཟ་མ་ཏོག
ད༽
ངར་བཞུས་པའི་རིང་བུ་མེ་ལ་ཡུག་ཡུག་བྱས་པ་ཙམ་གྱིས་འབར་བས་ཧོམ་
ནང་མགོ་མཇུག་ལོགས་ལ་བཙུགས་པས་མེ་འབར་རོ། །དེ་སོགས་མེ་རྫས་
མང་པོ་རྫུ་འཕྲུལ་མཁྱུད་དཔྱད་སྐོར་དུའང་ཅི་རིགས་བཀོད་པས་འདིར་མི་
བྲིའོ། །རྭས་ལ་ཉ་ཡི་ཚིལ་ཞུན་བྱུག་པས་སྡོང་བུ་བྱ། རྡོ་ཐོད་ལེ་ཀོར་གྱི་ཀོང་
བུའི་ནང་དུ་བཙུགས། དེའི་ཕྱེད་ཙམ་ཆུས་བཀང་ནས་མེ་སྦར་ན་ཆུ་མ་ཟད་
བར་དུ་འབར་བ་ཆུ་ཡི་མར་མེའོ། །ཡང་སྲུམ་ཚིལ་བཞུས་པས་སྡོང་རས་བཅུག་
ཀྱང་དེ་དང་འདྲ། ཡ༷ང་ན་ག་བུར་རས་ཀྱིས་དྲིལ་བའི་སྡོང་བུ་བྱས་ན་ཡང་
དེ་དང་འདྲའོ། །ཏེ་ལོའི་ཁྲག་རྒྱལ་མོ་ཀ་ར་འམ་དཔྱད། ཆུར་འགྱིང་ཕོ་རིས་རྣམས་
ཕྱེ་མ་བྱས་ཏེ་ཆུ་ཕོར་གང་ལ་བཏབ་ན་དགུན་ཇི་ལྟར་གྲང་ཡང་འཁྱགས་མི་
ཆགས་མཚལ་སྣག་སོགས་ལ་བཏབ་ཀྱང་དེ་དང་འདྲ། བྱེའུ་ཕག་མོ་བཞོན་
གསོན་ནམ་དཔྱད། པའི་ཁྲག་ལག་པར་བྱུག་ནས་ཤེལ་དྲི་མེད་ལ་ཧྲིལ་ཧྲིལ་བྱས་
ན་འཇིམ་པ་ལྟར་གང་འདོད་འཆོས་པ་འོང༌། རྡོ་ལ་ཞབས་རྗེས་སོགས་གོང་
དུ་ཡོད། དེ་འདྲ་ཐབས་གཞན་མང་པོ་གཞན་ན་གསལ། ལྕགས་ཀྱི་སྐེད་པར་
ཏིལ་དཀར་ནག་དང༌། ཤ་བའི་ཁྲག་སྐམ་པོ་སྦྱར་བས་བྱུག ལྕགས་དེ་མེར་
འཇམ་ཙམ་བསྲོས་ནས། དེ་སྟེང་བྱ་རྒོད་སྒྲོས་བརྒྱབ་པས་དུམ་བུར་ལིང་
གིས་འགྲོ། ཤུག༵་ཐལ་ཕ་བ་དགོ་དགོ་དུད་པ་བྱ་བལ་མ་གསུམ་གྱི་ཕྱེ་མ་ཆུ་
ཁར་བཏབ་སྟེ། དེ་སྟེང་དཀྱིལ་འཁོར་བྲིས་ན་ཚོན་ཐེག ཕུར་རྩེར་རྡོ་ཁབ་
ལེན་སྦྱར་ནས་ལིང་གའི་བྲང་ལ་ལྕགས་ཕྱེ་སྦྱར་ལ་ཕུར་པ་ཉེ་བར་ལིང་ག་
139

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ལ་གཟས་ཤིང་བསྐོར་བས་ལིང་ག་འགུལ་བ་སོགས་ལག་སྟབས་སྣ་ཚོགས་
བྱིས་པ་ངོ་མཚར་སྐྱེ་བ་ཡོད། གཞན་བུམ་ཆུ་ཁོལ་བ་སོགས་རྫས་ཁོ་ནས་
བྱེད་པ་རྣམས་ཀྱང་བཟོར་གཏོགས། སྒྲུབ་ཐབས་དང་རྒྱུད་སོགས་ཀྱི་ཆ་ལག་
ཏུ་ཡང་གཏོགས། རྫས་སྔགས་བཅས་ཏེ་ལས་བྱེད་པ་སྣ་ཚོགས་ནི་འཇིག་
རྟེན་འདས་མ་འདས་ཀྱི་སྔགས་རྒྱུད་ཀྱི་ཆ་ལག་ཏུ་གཏོགས་སོ། །གྲོའམ་ནས་
སྲུས་དང༌། དབྱར་གྱི་མེ་ཏོག་ཁ་དོག་ལེགས་པའི་རིགས། ཤིང་འབྲས་གང་
འདོད་རེ་རེ་ནས་གསར་པ་མདངས་མ་ཡལ་རྒྱས་དུས་ཐུས་སྲུ་མ་ཟེར་དཔྱད། ལ་
མར་ཆུ་བཅག་ལེགས་པའི་དཀྱིལ་དུ་རླུང་མི་འགྲོ་བར་བཏུམ་པས་མི་སྐམ་
མི་རུལ་བར་སྔར་ལྟར་འདུག་ཡོང༌། དགུན་དུས་ནམ་དགོས་ཚུར་འཐེན་ནས་
བུལ་ཆུ་དྲོན་མོས་ནང་དུ་བཅུག་ཅིང་ཆབ་ཚས་བྲན་པས་མེ་ཏོག་རྣམས་ཁ་
ཕྱེ༑ སྲུས་དང༌། ཤིང་ཐོག་རྣམས་རྒྱས་དུས་ལྟར་མངོན་པས། དེ་མཐོང་མི་
རྣམས་ངོ་མཚར་བར་བྱེད་དོ། །འདི་འདྲའི་རིགས་ལ་ཟད་མཐའ་མེད་དེ། ཆུང་
ངུ་ནས་བྱིས་པ་རྣམས་རྩེད་མོས་རྩེ་བས། ཡུག་པོ་རྐང་འཁོར། མེ་མགལ་
སྤུར་ལེན། ཤིང་བྱ་རང་འདུག་སོགས་བྱ་བ་བཞིན་ནོ། །དེ་ཅི་ཞིག་ཟེར་ན།
ཉི་མའི་འོད་ཚ་བར། ལྕི་ཐལ་རང་ཚུགས་ཐུབ་པར་མཆིལ་མ་བཏབ་སྟེ་ཡུག་
པོའི་རྐང་པ་བཙུགས་པས་རང་འཁོར་བ་དང༌། མེ་ཡོག་ཚ་མོ་མཐུ་བའི་གོས་
སྤུ་སོགས་ལ་བརྡབས་ཏེ་ས་རྡུལ་ཉེ་བར། སྟེང་དུ་ཚད་ཅིང་བསྐྱོད་པས་སྦུར་
རྣམས་ལེན་པ་དང༌། ཤིང་གི་བྱ་གཟུགས་ལ་གཡས་གཡོན་དུ་ཐད་ཀར། ཤིང་
140

བཟོ་གནས་ཉེར་མཁོའི་ཟ་མ་ཏོག
57
ཐུར་ཕྲ་མོ་བྱ་ཡི་ལུས་ལས་ཕྱིར་རིང་བ་བྱས་པའི་སྣེ་ལ་ཟན་རིས་སོགས་ལྗིད་
མཉམ་པ་སྦྱར་བས། བྱ་ཡི་མཇུག་མ་ཟུར་ཅུང་ཟད་འཐོགས་པ་ཡོད་པར་
བརྟེན་ནས་འདུག་པ་ལྟ་བུས་མཚོན་ཏེ་འཁྲུལ་འཁོར་གྱི་བཟོ་རིགས་རྣམས་
གནད་མ་ཤེས་པས་བལྟས་ན་ཤིན་ཏུ་ཡ་མཚན་ཆེ་མོད། དེ་དག་ལ་ཅི་ཙམ་
མཁས་ཀྱང་ཐར་པའི་ཐབས་ལ་མི་ཕན་པས། རྣམ་གྲོལ་དོན་གཉེར་རྣམས་
ཀྱིས་ནན་ཏན་བྱ་བའི་འོས་མ་ཡིན་ལ། འཇིག་རྟེན་པ་དག་གིས་དེ་དག་ལ་
ཆེ་ཐང་དུ་བརྩི་ཞིང༌། དེ་ལ་བརྟེན་ནས་གནས་སྐབས་སུ་ཉེ་བར་ཕན་པའང་
ཅི་རིགས་འབྱུང་བ་ཡོད་ཅིང་བྱང་ཆུབ་སེམས་དཔའ་རྣམས་ཀྱིས་ནི། མདོ་
ལས། སྣ་ཚོགས་བཟོ་རྣམས་འཇིག་རྟེན་རྗོད་པར་བྱེད། །ཅེས་གསུངས་པ་
ལྟར་གཞན་ལ་ཕན་པའི་ཆེད་དུ་བཟོ་གནས་སྣ་ཚོགས་ལ་འཇུག་ཅིང་སྟོན་
པའང་ཡིན་ནོ། །དེ་ལྟར་ཉེར་མཁོའི་སླད་དུ་ལག་བཟོའི་བྱ་བ་ཕྲན་ཚེགས་
ཅི་རིགས་བཀོད་པ་འདི་ནི། བཟོ་གནས་དེ་དག་ལ་གོམས་པ་རྣམས་ཡི་གེ་
འདི་ལྟ་བུ་ལ་ཆེར་ལྟོས་མ་དགོས་ཀྱང༌། བཟོ་གནས་ལ་ཆེར་མ་གོམས་པ་
དག་གིས་མཁོ་བའི་བྱ་བ་དེ་དག་ལག་མཐུས་བསྒྲུབ་པ་ལ་ཅུང་ཟད་ཕན་སྲིད་
པ་དང༌། བཟོ་གནས་ཀྱི་རིག་པ་འཕེལ་ཞིང་སྣ་ཚོགས་བཟོ་ཡི་ཚུལ་མཚོན་
བྱེད་ཙམ་དུ་གཏེར་མ་སོགས་དཔེ་སྣ་ཚོགས་ལས་ཉུང་ངུ་ཙམ་བཏུས་པ་ཡིན་
ནོ༑ ༑སྣ་ཚོགས་རྒྱུ་ལས་བྱས་པའི་སྣ་ཚོགས་བཟོ། །ཕ་མཐའ་ཡས་པ་མཐོང་
བརྒྱུད་ལག་གོམས་ལས། །ཡི་གེར་བྲི་བའི་ངལ་བས་ཅི་ཞིག་བྱ། །འོན་ཀྱང་
141

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ཉེ་བར་མཁོ་ཞིང་བྱ་སླ་བ། །འགའ་ཞིག་ཕྱོགས་གཅིག་མི་ཕམ་པ་ཡིས་བཀོད། །
འདིས་ཀྱང་གཞན་ལ་ཕན་པ་འབྱུང་གྱུར་ཅིག །ཤུ་བྷཾ་མངྒ་ལཾ། མེ་རྟ་ཟླ་༤ཚེས་
༡༡ལ་གྲུབ་བོ། །ཁྲ་འགུའི་རི་ཁྲོད་དུ་དགེའོ།། །།
142